Diari Oficial de la Generalitat Valenciana


Sumari del DOGV 1636, del 04-10-1991 (1991/822767)

ORDRE de 30 de setembre de 1991, del Conseller d'Economia i Hisenda, per la qual s'autoritza la fusió de la Caixa d'Estalvis Provincial d'Alacant i Valencià amb la Caixa d'Estalvis del Mediterrani, mitjançant la creació d'una nova entitat.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/09/30/(1)/dof/vci/html**

### Dades del document

Número de DOGV
:   1636

Data del DOGV
:   04-10-1991

Secció del DOGV
:   DISPOSICIONS GENERALS

Número del document
:   1991/822767


Data del document
:   30-09-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 30 de setembre de 1991, del Conseller d'Economia i Hisenda, per la qual autoritza la fusió de la Caixa d'Estalvis Provincial d'Alacant i València amb la Caixa d'Estalvis del Mediterrani, mitjançant la creació d'una nova entitat.  
Vist l?escrit de data 15 de juliol de 1991, presentat conjuntament per la representació de la Caixa d'Estalvis Provincial d'Alacant i València i de la Caixa d'Estalvis del Mediterrani, pel qual sol·liciten la preceptiva autorització administrativa per a la fusió d'aquestes entitats, mitjançant la creació d'una nova entitat denominada «Caixa d'Estalvis del Mediterrani».  
Atés que en la documentació presentada s'inclouen sengles certificacions, en les quals es dóna compte dels acords adoptats per les assembles generals de les caixes d'estalvis esmentades, realitzades les dues el dia 19 de juny de 1991, entre els quals figuren l?aprovació de la fusió d?aquestes institucions mitjançant la creació d'una nova entitat, i l'aprovació dels estatuts socials i el reglament de procediment regulador del sistema de designacions i eleccions dels membres dels òrgans del govern, pels quals s'haurà de regir l?entitat resultant de la fusió  
Atés que, amb data d'avui, les entitats esmentades han presentat un nou escrit conjunt, per al qual sol·liciten la seua incorporació a l?expedient de fusió, i al qual adjunten certificacions dels acords adoptats pels respectius consells d'administració, fent ús de la delegació de facultats conferida per les assemblees generals, relatius a determinades modificacions dels textos dels estatuts i reglament, que recullen les observacions formulades per la Direcció General del Tresor i Política Financera d'aquesta conselleria mitjançant escrit de data 17 de setembre de 1991.  
Vist que l?operació de fusió esmentada requereix, a més de l'autorització administrativa per a això, l'autorització d'uns nous estatuts socials i reglament de procediment regulador del sistema de designacions i eleccions dels membres dels òrgans de govern.  
Vist que de les certificacions esmentades es dedueix que aquestes assemblees generals es van constituir amb l?assistència de la majoria dels seus membres, havent votat a favor dels acords mencionats més dels dos terços dels assistents a les assemblees corresponents, tal com exigeix l'article 29, apartat tres, de la Llei de la Generalitat Valenciana 1/1990, de 22 de febrer, sobre Caixes d'Estalvis.  
Vist que la fusió descrita, que implica la dissolució d'ambdues institucions, sense liquidació de cap d'elles, i la transmissió en bloc dels respectius patrimonis socials a la nova entitat, suposa l'assumpció per aquesta de tots els drets i obligacions d'aquelles per successió universal.  
Vist que han estat ateses les condicions imposades per l'article 13, apartat dos, de la Llei 1/1990, de 22 de febrer, sobre Caixes d'Estalvis, pel fet de no estar en procés de liquidació les entitats que es fusionen, i quedar exemptes dels drets i de les garanties dels afectats per la fusió, segons que consta expressament en els certificats dels acords presos per les assemblees generals respectives.  
Vist que la proposta dels estatuts socials i del reglament de procediment de la nova entitat s'ajusta en els sens termes a la normativa- vigent.  
Vist que en els avantdits estatuts es preveu un període provisional i transitori en la configuració dels òrgans de govern de la nova Caixa d'Estalvis del Mediterrani, d'acord amb els pactes de fusió establerts, segons el que preveu l'article 13, apartat tres, segon paràgraf, de l'esmentada Llei 1/1990.  
Vist que l?operació de fusió proposada implica la cancel·lació de la inscripció de les respectives entitats i l'alta simultània de la nova entitat en el Registre de Caixes d'Estalvis de la Comunitat Valenciana, una vegada complertes totes les condicions i requisits legals establerts per a aquest tipus d'operacions.  
Vista la Llei de la Generalitat Valenciana 1/1990, de 22 de febrer, sobre Caixes d'Estalvis; el Decret 81/1990, de 28 de maig, del Consell, de desplegament de la llei esmentada en matèria d'òrgans de govern, i altres disposicions que resulten aplicables a aquesta matèria, i també la documentació presentada per les entitats, que s?adjunta com annex a la sol·licitud.  
Aquesta Conselleria d'Economia i Hisenda, en virtut de la facultat conferida pels articles 12 i 13, apartat u, de la Llei 1/1990, de 22 de febrer, sobre Caixes d'Estalvis, ha pres els acords següents:  
Primer  
Autoritzar la fusió de la Caixa d'Estalvis Provincial d'Alacant i València amb la Caixa d'Estalvis del Mediterrani, mitjançant la creació d'una nova entitat denominada «Caixa d'Estalvis del Mediterrani».  
Segon  
Autoritzar els estatuts socials i el reglament del procediment regulador del sistema de designacions i eleccions dels membres dels òrgans de governs, pels quals haurà de regir-se la nova entitat, els textos dels quals figuren entre la documentació adjunta a la sol·licitud presentada.  
Tercer  
Donar de baixa la Caixa d'Estalvis Provincial d'Alacant i València i la Caixa d'Estalvis del Mediterrani, amb alta simultània de la nova entitat denominada «Caixa d'Estalvis del Mediterrani», en el Registre de Caixes d'Estalvis de la Comunitat Valenciana, una vegada inscrita en el registre esmentat la corresponent escriptura de fusió.  
València, 30 de setembre de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI